# RASTLINSTVO ali VEGETACIJA

 Rastlinstvo predstavlja najvidnejši naravnogeografski element v pokrajini. Odvisno je od različnih dejavnikov. Imenujemo jih dejavniki okolja. Ločimo:

* **naravno rastlinstvo**, ki se razvija brez vpliva človeka
* **kulturne rastline** so kulture, ki jih je človek vzgojil za svoje potrebe
* **antropogeno rastlinstvo** je tisto, na katero je vplival človek

## Dejavniki okolja so:

* **VODA**: Poznamo sušoljubne rastline ali kserofite, ki se znajo prilagoditi na sušo (kaktusi), ter vlagoljubne rastline ali higrofite, ki potrebujejo pravo, srednjo vlago (rumena kalužnica, vrba, topol, mezofiti).
* **SVETLOBA**: Podrast v pomladanskem času v gozdu.
* **TEMPERATURA**: Ločimo toploljubne in hladnoljubne rastline.
	+ Toploljubne rastline: marelica, oreh, vinska trta
	+ Hladnoljubne rastline: smreka, macesen, jelka (so bolj na severu)
* **PRST**: Rastlina črpa hrano iz prsti, ta pa ji daje tudi oporo.
* **RELIEF**: Z nadmorsko višino se spreminja podnebje, zato se spreminja tudi rastlinstvo in nastanejo višinski rastlinski klimatski pasovi.
* **PRISOJNOST, OSOJNOST**
* **DEBELINA PRSTI**: Na pobočjih je tanjša prst.
* **ČLOVEK**: Sprememba naravnega rastlinstva (človek ga krči in preoblikuje).

Pomen rastlinstva:

* vir hrane
* surovina za industrijo
* proizvajalec kisika
* rekreacijski prostor

 Rastlinstvo je vir hrane, ker človek in živali jedo rastline. Les in naprimer bombaž, lan, kavčuk se uporabljajo kot surovina za industrijo. V rastlinah poteka fotosinteza, pri kateri nastaja kisik, zato je rastlinstvo proizvajalec kisika. V sodobnem času je okolje z naravnim rastlinstvom postalo pomemben rekreacijski prostor (tek, hoja, kolesarjenje).

## Posegi človeka v rastlinstvo

* Pojavlja se pretirano krčenje gozdov (Amazonska nižina, tropski deževni gozd, iglasti gozdovi v s.g.š.).
* Spreminja se rastlinski sestoj – delež iglavcev v Sloveniji je večji od listavcev, zaradi vpliva človeka.
* Osušujejo se mokrišča (Ljubljansko barje).
* Širijo se puščave, kar povzroča človek s tem, da pretirano izkorišča rastlinstvo na obrobju puščav (nomadska živinoreja).

# SKUPINE RASTLINSTVA NA ZEMLJI

Poznamo pet skupin rastlinstva:

* Gozdno rastlinstvo
* Grmovno rastlinstvo
* Travno rastlinstvo
* Puščavsko ali polpuščavsko rastlinstvo
* Tundrsko rastlinstvo

## Skupine naravnega rastlinstva:

### Tropski deževni gozd

Značilnosti:

* visoka drevesa
* drevesa so v nadstropjih
* zaradi bujnosti krošenj je malo podrasti
* številne ovijalke

Tam kjer svetloba prodre do tal je gosta podrast in to je džungla. Tropski deževni gozd uspeva na področjih ekvatorialnega podnebja.

### Svetli tropski gozd ali vlažna savana

Značilnosti:

* drevesa so nižja
* med drevesi se že pojavlja travno rastlinstvo
* v kratki sušni dobi odpadejo listi

Uspeva na meji med ekvatorialnem in savanskem podnebju.

### Savansko rastlinstvo

To rastlinstvo uspeva v savanskem podnebju. Drevesa so podobna nekakšnim deževnikom – akacija. Med drevesi je travno rastlinstvo. V sušnem delu leta se rastlinstvo posuši. V bolj sušnih predelih raste drevo baobat – kruhovec.

### Puščavsko rastlinstvo

Uspeva na območjih s suhim podnebjem v tropskem, subtropskem in zmerno toplem pasu (suho kontinentalno). Sestavljajo ga šopi trav, trnati grmički, kaktusi. Puščavsko rastlinstvo ni sklenjeno, ampak se pojavlja posamezno.

### Sredozemsko ali mediteransko rastlinstvo

Sestavljajo ga zimzeleni listavci (hrast, lovor, oljka, …), iglavci (bor, cipresa, cedra, pinija,…), grmovje ter aromatične rastline (žajbelj, rožmarin,…). To rastlinstvo je prilagojeno na poletno sušo. Ker pa so v daljni preteklosti močno skrčili gozd, se je zaraslo grmičevje, ki ga imenujemo makija.

### Vlažni subtropski gozd

Uspeva na območjih vlažnega subtropskega podnebja. Za razliko od subtropskega gozda so drevesa nižja, redkejša z več podrasti in vedno so zelena.

### Monsunski gozd

Je podoben vlažnemu subtropskemu gozdu. Prevladuje na območjih monsunskega podnebja v Aziji. V času suše odvrže liste. Značilna predstavnika tega gozda sta tik in bambus.

### Listnati listopadni gozd

Uspeva na območjih oceanskega in vlažno kontinentalnega podnebja. Uspevajo drevesne vrste, ki jih poznamo tudi pri nas (bukev, hrast, javor, jesen, gaber, lipa). V času zime odvržejo drevesa listje zaradi nizkih temperatur. V smeri proti višjim geografskim širinam prehaja v mešani gozd. Prvotnega gozda je še zelo malo.

### Stepsko rastlinstvo zmerno toplega pasu

Uspeva na območju polsuhega kontinentalnega podnebja, kjer gozd zaradi premajhne količine padavin ne uspeva več, ampak le trava. Ločimo:

* **visokotavno** stepo: kjer je količina padavin večja
* **nizkotravno** stepo: kjer je količina padavin manjša

### Severni iglasti gozd ali tajga

Uspeva na območju zmerno hladnega podnebja. Prevladujejo iglasta drevesa: smreka, macesen, bor, vmes pa najdemo tudi brezo.

### Tundrsko rastlinstvo

Je na območjih s tundrskim podnebjem, kjer ne prevladujejo več drevesa. Prevladuje nizko grmičevje, mahovi, lišaji in tudi živo pisano cvetje.